# Vurdering av tallet på forordninger – Stange sokn

Saksframlegg for Stange menighetsmøte 08. juni 2025 i Stange kirke
(vedtatt i Stange menighetsråd i sak 48/25 03.05.2025)

## Saksorientering

### Bakgrunn

Hamar biskop setter tallet på gudstjenester i soknet, som kalles forordning. Dette er gudstjenester som kommunen gjennom fellesrådet er forpliktet å stille både personell og nødvendige ressurser til å gjennomføre, og er derfor viktig for aktiviteten i soknet.

02. januar i år sendte biskopen ut en invitasjon til menighetene ved soknerådene til å delta i en prosess for å justere forordningene i den enkelte menighet (se vedlegg). Sist dette ble gjort var i 2018.

### Vårt sokn

Prosten opplyser at biskopen har registrert en forordning på **56 g**udstjenester i året.

Siden forrige vurdering av forordningen har forutsetningene for hvor mange gudstjenester vi har kunnet gjennomføre, endret seg noe. De siste årene har vi hatt følgende gudstjenestetall[[1]](#footnote-1):

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |  |  |  |  |  |
| --- | --- | --- | --- | --- | --- | --- |
|  |  | **2020** | **2021** | **2022** | **2023** | **2024** |
| **Stange kirke** |  | 34 | 42 | 31 | 35 | 34 |
| **Kapellet Vollbo** | 8 | 3 | 7 | 10 | 7 |
| **Stange HO** | 2 | 0 | 2 | 4 | 2 |
| **Stange - annet sted** | 0 | 2 | 1 | 0 | 0 |
| **Lahlumsvangen** | 1 | 1 | 1 | 1 | 1 |
| **Balberg** |  | 1 | 1 | 0 | 1 | 1 |
|  |  | **46** | **49** | **42** | **51** | **45** |

 |  |
|  |  |

### Vurdering

Samlet sett ser det ut som Stange menighet ligger på i underkant av 50 gudstjenester i året. Dette er noe lavere enn gjeldende forordning. Noe av årsakene til at tallet er senket, handler om fellesrådets tilgjengelige ressurser, men også om at oppmøtet på ulike gudstjenester er noe variert.

For å få mulighet til å avvikle flest mulig av de forordnede gudstjenestene med tilgjengelige ressurser (spesielt med tanke på organister), koordinerer menighetene i fellesrådet gudstjenestene mellom seg. Dette gjør at vi ved å ha flere kveldsgudstjenester og også bruke søndag kl 13:00.

Vi har også lagt opp til felles gudstjenester med andre sokn, som reknes inn i forordningene til de samarbeidende menighetene dersom forrettende prester samarbeider om gudstjenestene.

Det årlig tallet vil naturlig fluktuere noe blant annet på grunn av hvordan høytidene legger seg, og også dersom det blir arrangert egne dåpsgudstjenester eller hvorvidt det er én eller to konfirmasjonsgudstjenester. Derfor kan det være tjenlig å legge forordningstallet høyt nok til at vi har noe å strekke oss etter.

Menighetsrådet foreslår å be biskopen om å endre forordningen for Stange sokn fra 56 til 50 gudstjenester i året.

### Prosess

Biskopen har bedt menighetsrådene om å avgjøre hvorvidt en ønsker å justere forordningen eller beholde den slik den er. Dersom en ønsker endring, skal et forslag til endring til uttale hos fellesråd/kirkeverge og prost (som uttaler seg om ressurser) og også høres i menighetsmøtet.

Menighetsrådet behandlet saken på sitt møte 4. mars i år, og vedtok å bringe saken opp for menighetsmøte, fordi man ønsket å bringe forordningen nærmere det som er dagens praksis. Dersom en ønsker å justere forordningen, er det uansett en sak som krever at menighetsmøtet høres, siden det innebærer endringer i menighetens gudstjenesteordning.

## Menighetsrådets forslag til vedtak

Menighetsmøtet slutter seg til et forslag om å justere forordningen til enten:

* Det det i praksis er i dag, 50 gudstjenester i året, *eller*
* Beholde en forordning på 56 gudstjenester i året.

Saksforbereder: Kristian Due

1. Tallet på gudstjenester er hentet ut fra Stange kirkekontor sitt digitale arbeidsverktøyet «Medarbeideren». Registreringene kan derfor avvike noe fra vedtatte gudstjenesteplanene dette året, og er mest egnet til å gi et generelt inntrykk av antall gudstjenester i Stange sokn. [↑](#footnote-ref-1)